TO‘G‘RIDAN-TO‘G‘RI XUSUSIY XORIJIY INVESTITSIYaLARNI JALB ETIShNI RAG‘BATLANTIRISh BORASIDAGI QO‘ShIMChA ChORA-TADBIRLAR TO‘G‘RISIDA

Mamlakatda investitsiya muhitini yanada yaxshilash, xususiylashtirish, ishlab chiqarishni modernizatsiya qilish, texnik jihatdan qayta jihozlash va rekonstruksiya qilish, respublikaning ortiqcha ishchi kuchi mavjud bo‘lgan mintaqalarida yangi ish joylarini yaratish dasturlarini amalga oshirishga to‘g‘ridan to‘g‘ri xususiy xorijiy investitsiyalarni keng jalb etish, shuningdek xorijiy investorlar uchun ishonchli huquqiy himoya va kafolatlarni ta’minlash maqsadida:
 1. To‘g‘ridan-to‘g‘ri xorijiy investitsiyalarni jalb etgan holda tashkil etilgan va ilovaga muvofiq ro‘yxat bo‘yicha iqtisodiyot tarmoqlarida mahsulotlarni ishlab chiqarishga (xizmatlar ko‘rsatishga) ixtisoslashtirilgan korxonalarga quyidagi to‘g‘ridan to‘g‘ri xususiy xorijiy investitsiya hajmlarida O‘zbekiston Respublikasi Soliq kodeksida belgilangan tartibda alohida soliqlar bo‘yicha imtiyozlarni qo‘llashning o‘ziga xos xususiyatlari nazarda tutiladi: 
 300 ming AQSh dollaridan 3 million AQSh dollarigacha — 3 yil muddatga; 
 3 million AQSh dollaridan ortiq va 10 million AQSh dollarigacha — 5 yil muddatga; 
 10 million AQSh dollaridan ortiq bo‘lganda — 7 yil muddatga. 
 2. Ushbu Farmonning 1-bandida ko‘rsatilgan O‘zbekiston Respublikasi Soliq kodeksida belgilangan alohida soliqlar bo‘yicha imtiyozlar ko‘rsatib o‘tilgan korxonalarni Toshkent shahri va Toshkent viloyatidan tashqari respublikaning barcha shaharlari va aholi yashash joylarida joylashtirishda qo‘llanilishi belgilab qo‘yilsin. Bunday hududiy cheklov turizm va chiqindilar bilan bog‘liq ishlarni amalga oshirish sohasida faoliyat ko‘rsatuvchi korxonalarga tatbiq etilmaydi.
 3. O‘zbekiston Respublikasi Investitsiyalar va tashqi savdo vazirligi zimmasiga to‘g‘ridan to‘g‘ri xususiy xorijiy investitsiyalar jalb etiladigan korxonalarning ushbu Farmon ilovasida ko‘rsatilgan iqtisodiyot tarmoqlariga taalluqli ekanini aniqlash vazifasi yuklatilsin.
 5. Ushbu Farmonning 1-bandiga muvofiq imtiyoz olgan korxonalar shunday imtiyoz berilgan muddat tugashidan keyin bir yil barvaqtroq faoliyatini to‘xtatgan taqdirda foydani o‘z mamlakatiga o‘tkazish va xorijiy investorning kapitalini chet elga olib chiqib ketish faqat berilgan imtiyozlar summasini budjetga qaytargandan keyin amalga oshiriladi.
 9. O‘zbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda mazkur Farmon qabul qilinishi munosabati bilan amaldagi qonunchilik hujjatlariga o‘zgartirish va qo‘shimchalar kiritish to‘g‘risida Vazirlar Mahkamasiga takliflar kiritsin.
 10. Ushbu Farmonning ijrosini nazorat qilish O‘zbekiston Respublikasi Bosh vazirining birinchi o‘rinbosari R. Azimov zimmasiga yuklatilsin.
 1. Radioelektron sanoati buyumlari hamda kompyuter va hisoblash texnikasi butlovchi buyumlarini ishlab chiqarish. 
 2. Yengil sanoat: 
 tayyor ip gazlama, jun gazlama va aralash gazlamalar, shuningdek trikotaj gazlama ishlab chiqarish; 
 tayyor tikuvchilik, trikotaj, paypoq mahsulotlari va to‘qimachilik galantereyasi ishlab chiqarish; 
 tabiiy terilar ishlab chiqarish, ko‘n-galantereya sanoati, poyabzal sanoati. 
 3. Ipakchilik sanoati: 
 shoyi gazlamalar va ipakdan tayyor buyumlar ishlab chiqarish. 
 4. Qurilish materiallari sanoati: 
 O‘zbekiston Respublikasi Prezidentining 2005-yil 24-martdagi PF–3586-sonli Farmoni 1a-ilovasida ko‘rsatilgan qurilish materiallarining yangi turlarini ishlab chiqarish. 
 5. Parranda go‘shti va tuxumni sanoat miqyosida yetishtirish. 
 6. Oziq-ovqat sanoati: 
 mahalliy xomashyodan sanoat miqyosida qayta ishlangan tayyor oziq-ovqat mahsulotlari ishlab chiqarish (alkogolli, alkogolsiz ichimliklar va tamaki mahsulotlari bundan mustasno). 
 7. Go‘sht-sut sanoati: 
 go‘sht va sut mahsulotlarining tayyor turlari, pishloq va sariyog‘, shuningdek hayvonlarning ichki organlaridan qayta ishlangan mahsulotlar ishlab chiqarish. 
 8. Baliq lichinkalari va chavoqlarini ishlab chiqarish, baliq va baliq mahsulotlarini qayta ishlash hamda konservalash.
 9. Kimyo sanoati. 
 10. Neft-kimyo sanoati. 
 11. Tibbiyot sanoati, shuningdek veterinariya uchun dori vositalarini ishlab chiqarish. 
 12. Qadoqlash materiallarini ishlab chiqarish. 
 13. Muqobil energiya manbalari negizida elektr stansiyalari qurish. 
 14. Ko‘mir sanoati: 
 ko‘mirni boyitish; 
 ko‘mir briketlarini ishlab chiqarish; 
 slanets sanoati. 
 15. Ishlab chiqarishga mo‘ljallangan elektroferrosplav va metall buyumlarni ishlab chiqarish. 
 16. Mashinasozlik va metallga ishlov berish: 
 mashinasozlik; 
 traktor va qishloq xo‘jalik mashinasozligi; 
 qurilish, yo‘l va kommunal mashinasozlik; 
 yengil va oziq-ovqat sanoati hamda maishiy asboblar mashinasozligi. 
 17. Stanoksozlik va asbobsozlik sanoati. 
 18. Shisha va chinni-fayans sanoati. 
 19. Mikrobiologiya sanoati. 
 20. O‘yinchoqlar ishlab chiqarish.
 21. Turizm: 
 mehmonxona xizmatlari; 
 turizm xizmatlari; 
 tematik xiyobonlarni tashkil qilish (turli yoshdagi tashrif buyuruvchilarning ehtiyojini qondirishga qaratilgan xizmatlarni ko‘rsatuvchi bitta yoki bir nechta mavzu bo‘yicha tashkil qilingan ko‘ngilochar xiyobon, xiyobonlar ansambli). 
 22. Chiqindilar bilan bog‘liq ishlarni amalga oshirish.